CELEX: 32009R0594
Language: el
Date: 2009-07-08 00:00:00
Title: Κανονισμός (ΕΚ) αριθ. 594/2009 της Επιτροπής, της 8ης Ιουλίου 2009 , για την κατάταξη εμπορευμάτων στη Συνδυασμένη Ονοματολογία

9.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 178/14
            
         
      ΚΑΝΟΝΙΣΜΌΣ (ΕΚ) αριθ. 594/2009 ΤΗΣ ΕΠΙΤΡΟΠΉΣ
   
   της 8ης Ιουλίου 2009
   για την κατάταξη εμπορευμάτων στη Συνδυασμένη Ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα σχετικά με την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει, ή με την προσθήκη σε αυτήν υποδιαιρέσεων, η οποία έχει εκπονηθεί με βάση ειδικές κοινοτικές νομοθετικές διατάξεις, ενόψει της εφαρμογής δασμολογικών ή άλλων μέτρων στο πλαίσιο των εμπορικών συναλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2, με βάση την αιτιολογία της στήλης 3 του πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που έχουν εκδοθεί από τις τελωνειακές αρχές των κρατών μελών και οι οποίες δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα μετά από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2009.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  EE L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή εμπορευμάτων
               
               
                  Κατάταξη:
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Συμπολυμερές βινυλιδενοφθοριδίου και εξαφθοροπροπυλενίου σε αρχική μορφή.
                              Το υλικό αυτό παρουσιάζει τις ιδιότητες έκτασης και επανόδου των ελαστομερών αλλά δεν είναι δυνατός ο βουλκανισμός του με θείο. Για τη σταυροσύνδεσή του το συγκεκριμένο συμπολυμερές απαιτεί βασικές ενώσεις ή ορισμένα υπεροξείδια.
                           
                        
               
                  3904 69 90
               
               
                  Η κατάταξη καθορίζεται από τις διατάξεις των Γενικών Κανόνων 1 και 6 για την ερμηνεία της Συνδυασμένης Ονοματολογίας, τις σημειώσεις 1, 4 και 6 του κεφαλαίου 39, τη Σημείωση 4(α) του Κεφαλαίου 40, τη Σημείωση διακρίσεων 1 για το Κεφάλαιο 39 καθώς και από το κείμενο των κωδικών ΣΟ 3904, 3904 69 και 3904 69 90.
                  Το συμπολυμερές βινυλιδενοφθοριδίου και εξαφθοροπροπυλενίου δεν ανταποκρίνεται στον ορισμό του συνθετικού καουτσούκ της Σημείωσης 4(α) του κεφαλαίου 40, εφόσον δεν είναι δυνατός ο βουλκανισμός του με θείο.
                  Το πολυ (βινυλιδενοφθορίδιο) είναι πολυμερές που υπάγεται στο κεφάλαιο 39 [βλ. τις Επεξηγηματικές Σημειώσεις του Εναρμονισμένου Συστήματος (ΕΣ ΕΣ), τις Γενικές παρατηρήσεις του κεφαλαίου 39, τον κατάλογο των συντομογραφιών των πολυμερών και τις παρατηρήσεις της κλάσης 3904, τελευταία παράγραφος].
                  Το συμπολυμερές βινυλιδενοφθοριδίου και εξαφθοροπροπυλενίου σε αρχική μορφή είναι ένα φθοριωμένο συμπολυμερές που πρέπει να καταταγεί στο Κεφάλαιο 39 υπό τον κωδικό ΣΟ 3904 69 90, σύμφωνα με τις Σημειώσεις 1, 4 και 6 του κεφαλαίου 39 και τη Σημείωση διακρίσεων 1 για το Κεφάλαιο 39.
               
            
                  
                              2.
                           
                           
                              Φθοριοελαστομερείς σφραγίδες τύπου κυκλικού δακτυλίου (O-ring) (συμπολυμερές βινυλιδενοφθοριδίου και εξαφθοροπροπυλενίου).
                              Η συστατική ύλη αυτού του προϊόντος (συμπολυμερές βινυλιδενοφθοριδίου και εξαφθοροπροπυλενίου) παρουσιάζει τις ιδιότητες έκτασης και επανόδου των ελαστομερών, αλλά δεν είναι δυνατός ο βουλκανισμός της με θείο. Για τη σταυροσύνδεσή της απαιτεί βασικές ενώσεις ή ορισμένα υπεροξείδια.
                           
                        
               
                  3926 90 97
               
               
                  Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, τις Σημειώσεις 1 και 4 του κεφαλαίου 39, τη Σημείωση 4(α) του κεφαλαίου 40, τη Σημείωση 2 του Τμήματος ΧVI, τη Σημείωση 2 του κεφαλαίου 90 καθώς και από το κείμενο των κωδικών 3926, 3926 90 και 3926 90 97.
                  Το συγκεκριμένο προϊόν είναι μια ελαστομερής σφραγίδα γενικής χρήσεως. Επομένως δεν αποτελεί αναγνωρίσιμο μέρος μηχανήματος υπό την έννοια της Σημείωσης 2 του Τμήματος XVI και της Σημείωσης 2 του Κεφαλαίου 90 της ΣΟ, και συνεπώς εξαιρείται από το Τμήμα XVI και από το Κεφάλαιο 90.
                  Η συστατική ύλη του συγκεριμένου προϊόντος δεν ανταποκρίνεται στον ορισμό του συνθετικού καουτσούκ που αναγράφεται στη Σημείωση 4(α) του κεφαλαίου 40, εφόσον δεν είναι δυνατός ο βουλκανισμός της με θείο.
                  Το πολυ (βινυλιδενοφθορίδιο) είναι πολυμερές που κατατάσσεται στο κεφάλαιο 39 [βλ. τις Επεξηγηματικές Σημειώσεις του Εναρμονισμένου Συστήματος (ΕΣ ΕΣ), τις Γενικές παρατηρήσεις του Κεφαλαίου 39, τον κατάλογο συντομογραφιών των πολυμερών καθώς και τις παρατηρήσεις της κλάσης 3904, τελευταία παράγραφος].
                  Το συμπολυμερές του βινυλιδενοφθοριδίου και του εξαφθοροπροπυλενίου είναι ένα φθοριωμένο συμπολυμερές που πρέπει να καταταγεί στο κεφάλαιο 39.
                  Συνεπώς, το συγκεριμένο προϊόν είναι ένα πλαστικό προϊόν που υπάγεται στο κεφάλαιο 39, που δεν κατονομάζεται ούτε περιλαμβάνεται σε άλλο σημείο της Συνδυασμένης Ονοματολογίας, και συνεπώς πρέπει να καταταχθεί στον κωδικό 3926 90 97 της ΣΟ.